Nóg ’n hittegolf tref SAArgieffoto Pheme het bevestig dat Suid-Afrika tans ŉ hittegolf ervaar en dat warm toestande tot Donderdag in die meeste van die provinsies wat dié hittegolf ervaar – dele van Limpopo, Noordwes, Gauteng en die Vrystaat – sal voortduur. In die Wes-Kaap en die Noord-Kaap sal dié toestande egter net tot môre duur. “Dit is as gevolg van ŉ hoëdrukstelsel wat tans ervaar word,” sê Pheme. Hoëdrukstelsels word oor die algemeen met hoër temperature geassosieer. Volgens die Suid-Afrikaanse Weerdiens sal Vryburg in die Noord-Kaap vyf keer dié week temperature van meer as 40 °C haal terwyl Pretoria Donderdag 42 °C sal bereik. In Bloemfontein sal die kwik môre en Woensdag tot 39 °C styg. Pheme raai mense aan om sover moontlik binne te bly, die middagson ten alle koste te vermy en om baie vloeistowwe in te neem om dehidrasie te voorkom.